CELEX: 32017R1973
Language: bg
Date: 2017-10-30 00:00:00
Title: Регламент (ЕС) 2017/1973 на Комисията от 30 октомври 2017 година за изменение на Регламент (ЕО) № 2074/2005 по отношение на официалния контрол на рибните продукти, уловени от кораби, плаващи под флага на държава членка и въведени в Съюза след преминаването им през трети страни и за установяване на образец на здравен сертификат за тези продукти (Текст от значение за ЕИП. )

31.10.2017   
               
               
                  BG
               
               
                  Официален вестник на Европейския съюз
               
               
                  L 281/21
               
            РЕГЛАМЕНТ (ЕС) 2017/1973 НА КОМИСИЯТА
      от 30 октомври 2017 година
      за изменение на Регламент (ЕО) № 2074/2005 по отношение на официалния контрол на рибните продукти, уловени от кораби, плаващи под флага на държава членка и въведени в Съюза след преминаването им през трети страни и за установяване на образец на здравен сертификат за тези продукти
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1), и по-специално член 9, втора алинея от него,
      като взе предвид Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (2), и по-специално член 16, втора алинея от него,
      като има предвид, че:
      
                  (1)
               
               
                  С цел опазване на общественото здраве и здравето на животните, продуктите от Съюза, които са преминали, със или без складиране, през трети страни, вече не се считат за отговарящи на изискванията към тези продукти, установени в законодателството на Съюза. В следствие на това Директива 97/78/ЕО на Съвета (3) предвижда, че от държавите членки се изисква да гарантират подлагането на ветеринарни проверки на пратките с продукти, въведени в Съюза от трети страни.
               
            
                  (2)
               
               
                  Регламент (ЕО) № 853/2004 определя специфични хигиенни правила за храните от животински произход, включително правила за рибните продукти, които да се спазват от предприятията за хранителни продукти. Освен това Регламент (ЕО) № 854/2004 определя правилата за организирането на официален контрол върху продуктите от животински произход, предназначени за човешка консумация. Регламент (ЕО) № 854/2004 предвижда, че пратките с продукти от животински произход, които се въвеждат в Съюза, трябва да бъдат придружени от документ, отговарящ на определени изисквания, като тези продукти подлежат на официален контрол в съответствие със същия регламент.
               
            
                  (3)
               
               
                  С Регламент (ЕО) № 2074/2005 на Комисията (4) се установяват образци на здравни сертификати и документи за внос на някои продукти от животински произход за целите на регламенти (ЕО) № 853/2004 и № 854/2004, включително и за внос на рибни продукти в приложение VI към него.
               
            
                  (4)
               
               
                  Държавите членки и заинтересованите организации поискаха от Комисията да установи образец на здравен сертификат за пратки с предназначени за човешка консумация рибни продукти, уловени от кораби, плаващи под флага на държава членка, и преминали през трети страни, със или без складиране, който да бъде подписан от компетентния орган на третата страна с цел да се хармонизира изискваната информация при въвеждането на такива пратки на територията на Съюза.
               
            
                  (5)
               
               
                  Образецът на здравен сертификат следва да съдържа изрично позоваване на установените в глави II и VII от раздел VIII на приложение III към Регламент (ЕО) № 853/2004 разпоредби, отнасящи се до свалянето на брега, разтоварването и съхраняването на рибните продукти.
               
            
                  (6)
               
               
                  Образецът на здравен сертификат следва също така да бъде съвместим за употреба с електронната интегрирана компютризирана ветеринарна система (TRACES) (5), която се използва за обмен на здравни сертификати между третите страни и държавите членки.
               
            
                  (7)
               
               
                  Поради това е целесъобразно да се установи хармонизиран образец на здравен сертификат, който да бъде подписан от компетентния орган в третата страна, през която рибните продукти са преминали, преди те да бъдат въведени в Съюза.
               
            
                  (8)
               
               
                  Регламент (ЕО) № 2074/2005 следва да бъде съответно изменен.
               
            
                  (9)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Регламент (ЕО) № 2074/2005 се изменя, както следва:
      
                  а)
               
               
                  Вмъква се следният член 6в:
                  „Член 6в
                  Изисквания относно официалния контрол на рибните продукти, уловени от кораби, плаващи под флага на държавите членки, които са въведени в Съюза след преминаването им през трети страни, със или без складиране
                  1.   Предназначените за човешка консумация рибни продукти, уловени от кораби, плаващи под флага на държава членка, разтоварени, със или без складиране, в трети държави преди въвеждането им в Съюза чрез различни транспортни средства, трябва да бъдат придружени от здравен сертификат, издаден от компетентния орган на съответната трета страна, и попълнен в съответствие с образеца на здравния сертификат, посочен в допълнение VIII към приложение VI.
                  2.   Третата страна, в която се осъществява преминаването, трябва да бъде включена в списъка, установен в член 11, параграф 1 от Регламент (ЕО) № 854/2004.
                  3.   Ако рибните продукти, посочени в параграф 1, се разтоварват и транспортират до съоръжение за съхранение, разположено в третата страна, посочена в същия параграф, това съоръжение за съхранение трябва да фигурира в списък, както е предвидено в член 12 от Регламент (ЕО) № 854/2004.
                  4.   Ако рибните продукти, посочени в параграф 1, са натоварени на кораб, плаващ под флага на трета страна, тази трета страна трябва да бъде включена в списък, както е предвидено в член 11, параграф 1 от Регламент (ЕО) № 854/2004, като също така корабът трябва да фигурира в списък, както е предвидено в член 12 от Регламент (ЕО) № 854/2004.
                  От това изискване са изключени корабите-контейнери, превозващи контейнерни рибни продукти.“
               
            
                  б)
               
               
                  Приложение VI се изменя в съответствие с приложението към настоящия регламент.
               
            Член 2
      Настоящият регламент влиза в сила на третия ден след деня на публикуването му в Официален вестник на Европейския съюз.
      
      Регламентът се прилага от 1 юли 2018 г.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 30 октомври 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 139, 30.4.2004 г., стр. 55.
      
         (2)  ОВ L 139, 30.4.2004 г., стр. 206.
      
         (3)  Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (ОВ L 24, 30.1.1998 г., стр. 9).
      
         (4)  Регламент (ЕО) № 2074/2005 на Комисията от 5 декември 2005 г. за установяване на мерки за прилагане по отношение на някои продукти съгласно Регламент (ЕО) № 853/2004 на Европейския парламент и на Съвета и по отношение на организацията на официалния контрол съгласно Регламент (ЕО) № 854/2004 на Европейския парламент и на Съвета и Регламент (ЕО) № 882/2004 на Европейския парламент и на Съвета, за дерогиране от Регламент (ЕО) № 852/2004 на Европейския парламент и на Съвета и за изменение на Регламенти (ЕО) № 853/2004 и (ЕО) № 854/2004 (ОВ L 338, 22.12.2005 г., стр. 27).
      
         (5)  Решение 2004/292 на Комисията (ОВ L 94, 31.3.2004 г., стр. 63).
      
         ПРИЛОЖЕНИЕ
         В приложение VI към Регламент (ЕО) № 2074/2005 се добавя следното допълнение VIII:
         „
               Допълнение VIII към приложение VI
               
                  Образец на здравен сертификат за предназначените за човешка консумация рибни продукти, уловени от кораби, плаващи под флага на държава членка и преминали през трети страни, със или без складиране
               
               Текст на изображението
               
                  Ветеринарен сертификат за ЕС
                  Част I: Данни за експедираната пратка
                  I.1. Изпращач
                  Име
                  Адрес
                  Teл.
                  I.2. Референтен номер на сертификата
                  I.2.a.
                  I.3. Централен компетентен орган
                  I.4. Местен компетентен орган
                  I.5. Получател
                  Име
                  Адрес
                  Пощенски код
                  Teл.
                  I.6.
                  I.7. Страна на произход
                  Код по ISO
                  I.8. Регион на произход
                  Код
                  I.9. Получаваща страна
                  Код по ISO
                  I.10.
                  I.11. Място на произход
                  Име
                  Номер на одобрението/регистрацията
                  Адрес
                  I.12.
                  I.13. Място на товарене
                  Адрес
                  I.14. Дата на заминаване
                  I.15. Транспортни средства
                  Самолет Кораб ЖП вагон
                  Пътно превозно средство Друго
                  Идентификация:
                  Документи за справка:
                  I.16. Входящ ГИВП в ЕС
                  I.17.
                  I.18. Описание на стоката
                  I.19. Код на стоката (код по ХС)
                  I.20. Количество
                  I.21. Температура на продукта
                  Като на околната среда Охладен Замразен
                  I.22. Брой опаковки
               
               Текст на изображението
               
                  I.23. Номер на пломбата/контейнера
                  I.24. Вид опаковка
                  I.25. Стоки със сертификат за:
                  Консумация от човека
                  I.26.
                  I.27. За внос или допускане в ЕС
                  I.28. Идентификация на стоката
                  Видове (научно наименование)
                  Вид обработка
                  Номер(а) на одобрението/регистрацията на кораба(ите) (*)
                  Брой опаковки
                  Нетно тегло
               
               Текст на изображението
               
                  СТРАНА
                  Рибни продукти, преминали през трети страни
                  II. Здравна информация
                  II.a. Референтен номер на сертификата
                  II.Б.
                  II.1. Удостоверение за обществено здраве
                  Аз, долуподписаният официален инспектор, декларирам, че съм запознат със съответните разпоредби на регламенти (ЕО) № 178/2002, (ЕО) № 852/2004, (ЕО) № 853/2004 и (ЕО) № 854/2004 и удостоверявам, че рибните продукти, описани по-горе,
                  — са били свалени на брега и разтоварени по хигиеничен начин от одобрен(и)/регистриран(и) кораб(и) (посочва(т) се номера(та) на одобрението/регистрацията и име на държавата членка (държавите членки) на флага съгласно съответните изисквания, определени в приложение III, раздел VIII, глава II към Регламент (ЕО) № 853/2004;
                  — ако е приложимо, са били складирани в одобрено(и) хладилно(и) помещение(я) (посочва(т) се номера(та) на одобрението) съгласно съответните изисквания, определени в приложение III, раздел VIII, глава VII към Регламент (ЕО) № 853/2004;
                  — ако е приложимо, са били натоварени по хигиеничен начин на одобрен(и) кораб(и) (посочва(т) се номера(та) на одобрението на държавата членка (държавите членки) или третата страна (третите страни) и името на държавата членка (държавите членки) или третата страна (третите страни) на флага съгласно съответните изисквания, определени в приложение III, раздел VIII, глави II и VIII към Регламент (ЕО) № 853/2004;
                  — ако е приложимо, са били натоварени в контейнер (посочва се номера на контейнера) или в камион (посочва се регистрационния номер на камиона и на ремаркето) или в самолет (посочва се номера на полета) съгласно изискванията, установени в приложение III, раздел VIII, глава VIII към Регламент (ЕО) № 853/2004;
                  — са придружени от разпечатка(и) (**) от риболовния дневник (риболовните дневници) или съответните части от тях (**)
                  (**) Приема се и електронен формат.
                  Забележки
                  Част I:
                  — Поле I.7: Посочва се името на третата страна на експедиране.
                  — Поле I.11: Място на произход: посочва се името, адреса и номера на одобрение на хладилното помещение в третата страна на експедиране или, ако не се осъществи съхранение в хладилно помещение, се посочва името и номера на одобрението или регистрацията на кораба на произход, плаващ под флага на държавата членка.
                  — Поле I.15: Посочват се транспортните средства, напускащи страната на експедиране. Ако транспортното средство е кораб-фризер/хладилен кораб, се посочва името на кораба, номера на одобрение и държавата на флага; ако транспортното средство е риболовен кораб, се посочва регистрационния номер и държавата на флага. Ако средството за транспорт е контейнер, камион или самолет, трябва да бъдат посочени същите означения, изброени в четвъртото тире на част II.1.
                  — Поле I.19: Да се използват съответните кодове от Хармонизираната система (ХС) на Световната митническа организация за следните позиции: 0302, 0303, 0304, 0305, 0306, 0307, 0308, 1504, 1516, 1518, 1603, 1604, 1605, 2106
                  — Поле I.23: Идентификация на контейнера/номер на пломбата: Серийният номер на пломбата се посочва само в случай, че пломбата е поставена върху контейнера под надзора на компетентния орган, издаващ сертификата.
                  — Поле I.28: Вид обработка: посочва се дали са охладени, замразени или преработени.
                  (*) включва риболовен кораб, кораб-фабрика, кораб-фризер и хладилен кораб, както е приложимо.
                  Официален инспектор
                  Име (с главни букви): Квалификация и длъжност:
                  Дата: Подпис:
                  Печат:
               
            “